Diari Oficial de la Generalitat Valenciana


Sumari del DOGV 4064, del 14-08-2001 (2001/8213)

RESOLUCIÓ, de 31 de juliol de 2001, de la Conselleria de Benestar Social, per la qual s'incrementen els crèdits amb què es financen les ajudes destinades a fomentar l'atenció en centres especialitzats a aquelles dones que com es troben en situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones, del Govern Valencià, convocades mitjançant Ordre de 7 de desembre de 2000 de la Conselleria de Benestar Social (DOGV núm. 3.902, de 21 de desembre).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4064

Data del DOGV
:   14-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8213


Data del document
:   31-07-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dona
    * suport econòmic
    * ajuda pública
    * condició de la dona

RESOLUCIÓ, de 31 de juliol de 2001, de la Conselleria de Benestar Social, per la qual s'incrementen els crèdits amb què es financen les ajudes destinades a fomentar l'atenció en centres especialitzats a aquelles dones que com es troben en situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones, del Govern Valencià, convocades mitjançant Ordre de 7 de desembre de 2000 de la Conselleria de Benestar Social (DOGV núm. 3.902, de 21 de desembre). [2001/X8213]
  
La Conselleria de Benestar Social, mitjançant Ordre de 7 de desembre de 2000 (DOGV núm. 3.902, de 21 de desembre de 2000), ha regulat i convocat ajudes dirigides a fomentar l'atenció en centres especialitzats a aquelles dones que com que es troben en situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones, del Govern Valencià, per a l'exercici corresponent a l'any 2001.
  
Una vegada aprovada i publicada la Llei 12/2000, de 28 de desembre de 2000, de Pressupostos de la Generalitat Valenciana, per a l'exercici 2001 (DOGV núm. 3.907, de 29 de desembre de 2000), i d'acord amb l'art. 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir, mitjançant Resolució de 9 de febrer de 2001 (DOGV núm. 3.940, de 15 de febrer), a donar publicitat als crèdits i a la línia de subvenció destinats a finançar les ajudes convocades per l'Ordre de 7 de desembre de 2000.
  
Una vegada resolts favorablement tots els expedients incoats amb motiu de les sol·licituds de subvenció presentades a l'empara de l'Ordre de 7 de desembre de 2000, que acomplien els requisits per a accedir a aquestes ajudes, i com que hi ha crèdit disponible en la línia de subvenció 1329 correspon incrementar aquests.
  
Per tant, segons allò exposat i les competències d'aquesta Conselleria de Benestar Social, resolc:
  
Primer
  
Modificar la quantia del crèdit destinat a finançar l'Ordre de 7 de desembre de 2000, de la línia de subvenció que s'indica tot seguit:
  
Denominació: SSE Sector Dona
  
- Línia de subvenció: T1329/01
  
- Consignació pressupostària: increment de 4.986.887 PTA (29.971'79 euros) i passa de 337.597.500 PTA (612.720,49 euros) a 685.305.177 (642.692,29 euros).
  
- Procedència: Fons propis no condicionats.
  
Segon
  
Publicar aquesta resolució en el Diari Oficial de la Generalitat Valenciana, amb els efectes previstos en l'article 47.11.c, Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat Valenciana.
  
València , 31 de juliol de 2001.- El conseller de Benestar Social: Rafael Blasco Castany.